- Það er skotárás við skólann. - Er einhver særður?
- Maður er særður. Komið fljótt. - Veistu hvort hann andar?
- Andar hann? - Hvaða skóli sagðir þú?
Östra skolan.
Við heyrðum fimm skothvelli. Honum blæðir illa.
- Getur þú séð hvaðan? - Úr munninum á honum.
- Leggðu hann á bakið. - Hann andar.
Það er mjög mikilvægt að fylgjast með andardrættinum hans.
- Hann andar ekki lengur. - Ertu að hnoða hann?
- Já. - Og hann andar ekki lengur?
14. maí 2017 fær lögreglan símtal um mann sem hefur verið skotinn-
- nálægt Östra skolan í Katrineholm.
Það var um klukkan 20:15.
Það var hringt í neyðarnúmerið. Lögregubílar voru sendir af stað.
Við gerðum það venjulega. Við girtum af svæðið-
og töluðum við fólkið í nágrenninu, í leit að vitnum.
Það var á opnu svæði-
við skólabyggingu þar sem hann var skotinn.
Það voru vitni. Þau sáu ekki skotárásina en heyrðu í henni.
Ég lá á sófanum og skyndilega heyrði ég-
eitthvað sem hljómaði eins og fimm snöggir skothvellir.
Hylkin sem fundust á vettvanginum voru frekar nálægt hvert öðru.
Þetta benti til þess að tilræðismaðurinn hafi staðið kyrr.
Einhver skaut sjö skotum og sex þeirra hæfðu fórnarlambið.
Það var augljóst að þetta var morð.
Þetta er handan við hornið, bak við húsið mitt.
Það er hræðilegt að manneskja hafi dáið. Mjög sorglegt.
Maðurinn sem ég sá hljóp í vesturátt.
- Hann er ekki enn þá þar? - Nei, auðvitað ekki.
Getur þú lýst gerandanum?
Ungur, í strigaskóm, dökkum frá Adidas með þremur röndum.
Fötin hans litu út fyrir að vera blá.
Upphafsleitin að gerandanum-
faldi í sér að fá hunda til að elta slóðina hans.
Það er hér sem Filip var skotinn. Einhvers staðar hér er ljósastaurinn-
sem vitni sáu manneskjuna grípa um-
- að halda í til að hrasa ekki.
Hann hljóp hingað, vegalengdin er 25 metrar.
Hundurinn þefaði uppi slóðina.
Slóðin leiddi að hjóla- og göngustígnum og yfir brúna.
Slóðin endar hér, þar sem hundurinn missti lyktina.
Um átta leytið í gærkvöldi fékk lögreglan símtal-
um skotárás við Östra skolan í Katrineholm-
- og mann sem sást liggja á jörðinni.
Vegfarendur reyndu að hjálpa honum með endurlífgunartilraunum.
Einhver sá líka manneskju hlaupa burt í óþekkta átt.
Einhver hafði séð mann hlaupa í burtu.
Í dökkum fötum.
Við höfðum engar tilgátur, við vissum ekki af hverju þetta gerðist.
Við byrjuðum frá grunni.
Þetta var aftaka, því það voru svo mörg skot á eitt skotmark.
Maðurinn sem lést er Filip Viking, 35 ára.
Foreldrar hans búa nokkur hundruð metra frá vettvanginum.
Við sátum á efri hæðinni. Ég held að klukkan hafi verið um tíu.
Dyrabjallan hringdi og það var skrýtið því klukkan var tíu.
Ég leit út um gluggann til að sjá hver þetta væri.
Það voru tveir lögreglumenn. Þeir sýndu okkur skilríkin sín.
Þeir spurðu hvort þeir mættu koma inn og ég spurði hvað hefði gerst.
Ég hélt að eitthvað hefði komið fyrir Filip, að hann hefði lent í slag.
Ég held að karlkyns lögreglan hafi sagt að hann hafði verið skotinn.
Ég spurði hvað gerðist og kvenkyns lögreglan sagði: "Filip er dáinn".
Heimur okkar hrundi.
Filip var jákvæður og fyndinn, hann sá kímni í öllu.
Hann var góður, oft of góður. Smá auðtrúa.
Honum líkaði vel við alla. Líka þá sem honum átti ekki að líka við.
Hann naut þess að vera með okkur og elda með okkur.
Hann hringdi í annað okkar næstum daglega.
Hann hafði ekkert að segja. Hann spurði: "Hvað eruð þið að gera?".
Hann þurfti að vera í sambandi.
Filip Viking var þriggja barna faðir.
Hann var elskaður af bræðrum sínum.
Og hann var foreldrum sínum góður sonur.
Hann hafði nýlega hitt stelpu sem bjó fyrir utan Katrineholm.
Hún átti líka börn. Hann virtist vera mjög indæl manneskja.
Við hugsuðum um hótanir, hvort einhver gæti hafa hótað honum.
Við fundum eitthvað um eitthvað vinnutengt í Trollhättan.
Honum hafði ekki verið borgað. En það var ekkert stórmál.
Upplýsingar komu inn um að Filip hefði sagt-
fjölskyldu og vinum að hann væri hræddur við manneskju-
sem var að sitja af sér fangelsisdóm á sjúkrahúsinu í Karsudden.
Hann var hræddur um að manneskjan yrði til vandræða.
Það kom í ljós þegar við töluðum við nýju kærustuna hans Filip-
að hennar fyrrverandi var í Karsudden. Hann var afbrýðisamur.
Fyrrverandi kærastinn sat inni fyrir-
grófa fjárkúgun og gróft vopnalagabrot.
Þar sem hann varð andlega veikur í fangelsi var hann færður-
á vaktaða deild á sjúkrahúsinu í Karsudden.
Kærastan hafði skilið við hann áður en hann fór í fangelsi.
Hún sagði lögreglunni frá skilnaðinum.
Hennar fyrrverandi keypti hús mjög nálægt henni-
svo hann gæti fylgst með henni alltaf.
Séð hvað hún gerði og gerði ekki. Hann tók hana upp á myndband.
Hann braust inn í húsið hennar. Hún tilkynnti það til lögreglu.
Maður myndi halda að hann hafi líka verið ógn við Filip.
Filip og nýja kærastan hans opinberuðu ekki samband sitt.
En átta dögum fyrir morðið höfðu þau gert undantekningu.
Þau voru mjög ströng þegar kom að því að birta myndir-
- á samfélagsmiðlum.
En á einum tímapunkti, sagði hún mér, höfðu þau birt mynd-
af þeim að kyssast á stefnumóti einhvers staðar.
Ég veit ekki hvort fyrrverandi kærastinn sá hana, eða hvað.
Nýja kærasta Filip óttaðist-
að hennar fyrrverandi myndi sleppa við að sitja af sér fangelsisdóminn.
Hún sagði að hún væri áhyggjufull eftir að hafa heimsótt hann.
Þau áttu börn saman.
Börnin hennar höfðu sagt að hún ætti nýjan kærasta.
Hann hafði spurt spurninga um hver þessi nýi maður væri.
Það hræddi hana enn meira.
Þegar lögreglan rannsakar hvort sá fyrrverandi gæti verið morðinginn-
sér hún að hann var læstur inni á Karsudden þegar glæpurinn gerðist.
Lögreglan hélt áfram að yfirheyra vini og fjölskyldu Filip-
í von um að finna aðrar vísbendingar.
Fyrir morðið hafði Filip heimsótt foreldra sína.
Þau búa nálægt Östra skolan, nokkur hundruð metra í burtu.
Hann hafði fengið símtal þar.
Á meðan á því stóð virtist hann frekar áhyggjufullur.
Við höldum að tilgangur símtalsins hafi verið að skipuleggja fund-
- við Östra skolan.
14. maí 2017 heimsótti Filip okkur. Við elduðum hamborgara, held ég.
Hann fékk símtal tíu mínútum áður en hann fór.
Ég spurði út í það því það hljómaði frekar skringilega.
Hann sagði það væri ekkert sérstakt.
Ég held að hann hafi fengið smáskilaboð stuttu seinna.
Eitthvað virkaði ekki rétt þegar hann fékk símtalið.
Eða kannski voru það smáskilaboðin, ég veit það ekki.
Hann flýtti sér aðeins of mikið miðað við hans venjulegu rútínu.
Við fengum venjulega faðmlag, hann var yfirleitt opnari.
Hann var frekar stuttur í spuna þegar hann fór. Svo...
Svo... sáum við hann aldrei aftur.
Gæti símtalið eða smáskilaboðin haft eitthvað að gera með morðin?
Það varð mikilvægt að komast að því hvern Filip hafði talað við-
þegar hann var hjá foreldrum sínum.
Eigur Filip sem hann hafði á sér þegar hann var drepinn-
- voru yfirfarnar og skoðaðar.
Eitthvað sem er mikilvægt fyrir okkur eru farsímar. Þeir eru rannsakaðir.
Á þessum tímapunkti var farsíminn hans mikilvægur.
Það er ekki hægt að opna alla síma. Við sendum þá á mismunandi staði-
til að fá aðstoð frá fólki sem þekkir þessi kerfi betur.
Það virkar ekki alltaf í öllum málum. Það er það sem gerðist hér.
Síminn hefur aldrei verið opnaður og rannsakaður.
Þegar lögreglunni mistókst að finna hvern hann hafði talað við-
neyddist hún til að reyna að fá upplýsingarnar-
í gegnum farsímamastur í nágrenni við vettvang glæpsins.
Það fyrsta sem sérfræðingarnir rannsaka er-
símaumferðin hjá Filip heima hjá foreldrum hans fyrir morðið.
Var það símtalið sem lét hann fara að skólanum eða smáskilaboðin?
Fyrir morðið hafði Filip símasamskipti-
við samstarfsmenn sína og besta vin sinn.
Síðasta innhringingin var frá besta vini hans.
Svo voru sjö mínútur af bara gagnaumferð.
Við getum ekki sagt við hvern eða um hvað hann hafði samskipti.
Það var sennilega í samskiptunum í gegnum Wickr-
sem hann var beðinn um að fara út og hitta einhvern við Östra skolan.
Wickr er smáforrit, spjallforrit, sem dulkóðar skilaboð.
Það er ekki mögulegt fyrir utanaðkomandi að lesa skilaboðin.
Þau eru ekki geymd á neinum netþjónum. Þeim er strax eytt.
Þegar maður skoðar samskiptin sem áttu sér stað á þessum tíma-
- var 35.000 ólík virkni í símkerfinu.
Upphaflega var þetta eins og að leita að nál í heystakki.
Þar sem lögreglan gat ekki rakið gagnaumferð Filip-
í gegnum dulkóðaða spjallforritið Wickr-
þurftu sérfræðingar lögreglunnar að reiða sig á að finna mynstur-
í almennu símaumferðinni frá farsímamastrinu.
Eftir nokkurra daga vinnu bárum við kennsl á klasa-
af símanúmerum sem voru oft í samskiptum við hvert annað.
Sem á sama hátt höfðu samskipti við önnur númer.
Þau mynduðu símakeðjur, mætti segja.
Við gátum séð A tala við B, B tala við C, C tala við A.
Við gátum séð flæði í samskiptunum.
Sum númer stóðu upp úr sem mjög virk, sérstaklega eitt númer.
Það númer tilheyrði þekktum íbúa Katrineholm.
Hann hafði verið útnefndur íbúi ársins í Katrineholm.
Hann hafði tekið þátt í sjónvarpsþættinum "Robinson".
- Það verða vandamál með hrísgrjón. - Ertu að grínast?
- Þetta er mikilvægt Adnan. - Hættu að tala, ég gerði þetta.
Adnan var að flýta sér að elda matinn svo hann mældi hann sjálfur.
Adnan er með styttri þráð en nokkur annar sem ég hef hitt.
Og hann hefur aldrei rangt fyrir sér.
Það kemur ekki fyrir Adnan. Hann gerir ekkert rangt.
Þetta er nóg, þú mátt mæla þau næstu 100 daga í röð ef þú vilt.
Ég vissi að Adnan átti fjölskyldu og börn.
Ég sá hann sem föður og hógværan fjölskyldumann.
Adnan tók líka þátt í samfélaginu sem hann bjó í-
með fjölskyldunni sinni og börnunum, fótboltaþjálfari.
Hann er einhver sem vill vera séður og heyrður. Það fannst mér.
Glæpirnir sem Adnan var viðriðinn voru tengdir eiturlyfjum.
En líka aðrir glæpir eins og fjárkúgun.
Adnan átti mikið af tengiliðum, stórt net af glæpatengiliðum.
Ég held að áætlun Adnan hafi verið-
- að vera leiðtogi.
Leiðtogi gengis, einhver sem aðrir litu upp til.
Hann var umkringdur yngra fólki-
sem hann tók undir sinn verndarvæng á einhvern hátt.
Við gátum ekki fundið neina tengingu á milli Adnan og Filip.
Frá farsímamöstrunum-
bar lögreglan kennsl á hvern Adnan hafði talað við morðnóttina.
Skyndilega birtist nýtt fólk í rannsókninni.
Adnan hafði verið í samskiptum við vini sína.
Í nánum samskiptum við Aron, Erik og Freddie.
Það var áhugavert. Það er ekkert skrýtið við það-
en það voru áhugaverðir tengiliðir í rannsókninni.
Nokkrum tímum fyrir morðið tók samstarfsmaður okkar eftir nokkru.
Adnan, Erik og Freddie og einhver sem hann getur ekki borið kennsl á-
- standa nálægt heimili Adnan.
Þetta var mikilvægt fyrir rannsóknina-
því þetta var mjög nálægt því þar sem morðið átti sér stað.
Þegar lögreglan rannsakaði símaumferð á vettvanginum-
á sama tíma og fundurinn með Adnan og vinum hans var-
er annað númer sem vekur athygli sérfræðinganna.
Það fór á óskráð, fyrirframgreitt kort sem endaði á 5006.
Símanúmerið 5006 var notað í takmarkaðan tíma árið 2017.
Það byrjaði í kerfi Tele 2 einhvern tímann í apríl-
og endaði einni mínútu eftir að Filip Viking var skotinn til dauða.
Við vitum að það voru margar manneskjur sem notuðu símann.
Það er rökrétt, það gerir það erfitt fyrir lögregluna að ákvarða-
að ákveðin manneskja hafi notað hann á tilteknum tíma.
Leynisími er notaður til að hafa samband við aðra vitorðsmenn.
Honum er venjulega hent þegar glæpurinn hefur verið framinn.
Númerið sem endaði á 5006 hafði mikil samskipti við síma Adnan.
Bæði fyrir og rétt eftir atvikið.
12. maí, tveimur dögum fyrir atvikið-
- sáum við í gagnaumferðinni-
að númerið 5006 hafði samband við síma Filip Viking-
- tvisvar sinnum, á stuttu tímabili.
Filip hafði verið í bíl með konu.
Þau voru á leiðinni frá Norrköping til Katrineholm.
Þegar Filip skellti á-
sagði hann við konuna að Adnan hefði haft samband við hann.
Filip hafði verið undrandi yfir þessu.
Það var kannski óvenjulegt fyrir Adnan að hringja í hann.
Adnan hafði beðið hann að sækja smáforrit sem kallast Wickr-
sem þeir gætu notað til að eiga í samskiptum.
Í sambandi við greininguna á fyrirframgreidda kortinu-
- sem endar á 5006-
kemst lögreglan að því að Adnan, á þeim tíma sem glæpurinn gerðist-
var í samskiptum við annað fyrirframgreitt númer.
Lögreglan komst að því að það hafði verð keypt með kreditkorti-
- sem var skráð á lögregluyfirvöld.
Ósjálfrátt hugsaði ég: "Hvað í fjandanum er í gangi?"
Grunaður morðingi er að tala við lögregluna?
Lögreglan og saksóknarar hófu innri rannsóknir-
til að sjá hver hafði aðgang að reikningnum tengdum við símann-
sem hafði verið í samskiptum við Adnan.
Ég spurði lögregluna hver væri ábyrgur fyrir reikningnum.
Ég fékk nafnið á manneskju sem var tengiliður.
Það var fyrst þá sem ég komst að því að Adnan Mzori var uppljóstrari.
Út frá gögnunum kom það í ljós-
að maður á fimmtugsaldri hafði í langan tíma-
- verið uppljóstrari lögreglunnar.
Ég fékk tengiliðinn í yfirheyrslu. Hann sagði mér-
frá símasamskiptum sínum við Adnan eftir morðið.
Við gátum séð það á símtalalistunum.
Hann hafði hitt Adnan til að fá upplýsingar daginn eftir-
- bókstaflega, um morðið á Filip.
Á öllum tímum neitaði Adnan að vita nokkuð um morðið.
Adnan hafði verið uppljóstrari lögreglunnar í fimm ár.
Flestir lögreglumenn vissu ekki að Adnan Mzori væri uppljóstrarmaður.
Aðeins þröngur hópur vissi það.
Allir þeir sem unnu við rannsóknina í Katrineholm-
höfðu ekki hugmynd um að hann væri uppljóstrari.
Það kom á óvart og það flækti hlutina fyrir okkur.
En það breytti ekki ímynd okkar á honum.
Hann var grunaður um morð. Það breytti ekki neinu.
Lögreglan byrjaði að yfirheyra fólk sem var náið Adnan.
Með mikið af pirrandi kringumstæðum nú þegar-
- uppgötvaði lögreglan aðra hindrun.
Margir af þeir sem voru nánir Adnan voru í glæpahringjum.
Að rannsaka glæp í glæpahringjum er sérstaklega erfitt.
Eins og allir vita er þöggunarmenning.
Það er erfitt að fá upplýsingar og yfirheyra fólk.
Fólk missir minnið frekar en að tala við lögregluna.
Margir í rannsókninni eru viðriðnir glæpsamlegt athæfi.
Aðallega eiturlyf og fíkn.
Það sem ég hugsa er hvort það hefur áhrif á rannsóknina.
Það stangast á við ímyndina sem við höfðum af Filip.
Filip kemur frá öðrum stað, eiginlega.
Lögreglan þurfti að reiða sig á greininguna á símaumferðinni-
og grafði ofan í samskiptin sem Adnan hafði í sambandi við glæpinn-
við einn af kunningjum sínum sem heitir Lars.
Lars var ungur maður með smávægilegt fíknivandamál.
Lars bjó í Sågmon.
Hann bjó í smáhýsi fyrir utan hús móður sinnar.
Lars hafði marga sem komu og fóru frá húsinu hans.
Fólk notaði eiturlyf í húsinu hans.
Margir hlutir eru lítil púsluspil í rannsókninni.
Eitt púslið var þegar við uppgötvuðum að Adnan hafði samband við Lars.
Lars á hleðslutæki sem á að sækja í Sågmon.
Lars var ekki heima.
Lars hringdi í móður sína og sagði að einhver myndi sækja það.
Við höldum að "hleðslutækið" gæti verið vopn.
Klukkutíma fyrir morðið var leigubíll pantaður með númerinu 5006.
14. maí hringdi einhver-
og vildi fá leigubíl frá Coop-versluninni í Bievägen.
Ég fór að sækja hann, maður kom inn og settist við hliðina á mér.
Hann sagði að við þyrftum að bíða eftir annarri manneskju.
Við sátum þar í nokkrar mínútur og annar maður kom inn.
Hann stökk inn í aftursætið.
Þeir vildu láta keyra sig til Sågmon og aftur til baka.
Þeir voru ungir.
Á milli 17 og 35, eitthvað þannig.
Þannig man ég það.
Þú getur séð framsetningu hér á kortinu.
Bíllinn merkti hnitin-
- á ferðinni í átt að Sågmon.
Símanúmerið 5006 hreyfist í samræmi við GPS leigubílsins.
Mörg símtölin sem eiga sér stað á þessum tíma-
eru símtöl til og frá síma Adnan Mzori.
Ég þurfti að bíða á meðan einn maður fór inn að sækja eitthvað.
Við sátum þarna. Hinn maðurinn beið í bílnum.
Við vorum þar í fimm mínútur, svo kom hann og settist í aftursætið.
Og við fórum.
Þegar leigubíllinn fór aftur til Katrineholm-
fylgdi síminn með sama hreyfingarmynstri.
Þetta þýðir að við getum sýnt að á meðan á leigubílaferðinni stóð-
var þessi sími líklega í leigubílnum.
Við fórum til Stensättersgatan.
Hún er næstum við hliðina á Östra skolan, þar um kring.
Þeir fóru út þar. Ég sá ekki hvort þeir voru með vopn.
En ég hef heyrt frá öðrum og frá lögreglunni-
að það er líklegt. Það er ógnvekjandi.
Að ég gæti hafa verið flæktur inn í morð.
Það eru engar sannanir eða neitt, en það væri...
Stór tilviljun ef þeir væru ekki viðriðnir málið.
Lögreglan hleraði síma Adnan.
Í sambandi við leit á heimilum Lars og móður hans,-
í von um að finna morðvopnið, fékk Adnan símtal frá Lars.
Þeir eru heima hjá mér. Mamma hringdi. Tíu eru að leita á býlinu.
- Mamma er reið? - Mamma er reið.
Hún var alveg: "Hvað gerðir þú?" "Ég gerði ekki neitt".
- Hvenær? Rétt í þessu? - Já, þau eru hérna núna.
Strax eftir samtalið við Lars hringdi Adnan í kærustuna sína.
- Hæ. - Halló.
- Hvað ertu að gera? - Ekkert.
Farðu út. Læstu hurðinni og farðu út.
- Ég ætti að læsa og fara út? - Farðu út og slappaðu af.
Fólk talar ekki opinskátt um morð í símann.
Það notar aðra miðla eða hittist í eigin persónu.
- Af hverju segir þú það? - Ekki svara mér, hættu.
- Ég þarf útskýringu. - Þegiðu bara!
Ég get ekki sagt þér í símann! Ertu heimsk?
Við hleruðum nokkrar manneskjur en fengum ekki mikið út úr því.
Við komumst að því að vopnið var kallað Jasmine.
- Hvað með Jasmine, hvar er hún? - Ég veit það ekki.
Er hún í Stokkhólmi? Þú ert bara: "Hún er gröð".
Hvorki hlerunin né húsleitirnar báru árangur.
Skyndilega komust rannsakendurnir að því-
að önnur deild var að rannsaka afbrot tengt Adnan.
Það er eitthvað þar sem gefur til kynna að það gæti verið tenging-
á milli Adnan og fyrrverandi kærastans í Karsudden.
Adnan og sá fyrrverandi áttu sameiginlegan kunningja.
Móður fyrrverandi kærastans.
Það var samhliða rannsókn í gangi á grófri fjárkúgun.
Móðir fyrrverandi kærastans rak fyrirtæki.
Adnan hafði fengið annan fótinn þar inn-
Einhvers staðar á leiðinni-
fór Adnan að kúga fé út úr móðurinni.
Adnan talaði um Hells Angels og Bandidos og mótorhjólagengi-
- sem gátu skaðað son hennar.
Svo móðirin borgaði Adnan upphæðir.
Þetta voru frekar háar upphæðir og þetta gekk á í mörg ár.
Frá því sem við gátum séð voru þetta næstum 13 milljón sænskar krónur-
- sem móðirin hafði borgað.
Eftir næstum tvö ár fékk móðirin aðstoð frá ytri ráðgjafa.
Ráðgjafinn rannsakaði málið og gat ekki séð-
að það væri neinar beinar hótanir frá Hells Angels eða Bandidos.
Það sem hann gat séð var að Adnan tók sjálfur peningana.
Hann hafði samband við Adnan og lét hann vita-
hvernig Bandidos og Hells Angels myndu sjá-
að Adnan væri að nota vörumerki þeirra til að kúga einhvern.
Í sambandi við þetta stoppaði glæpurinn.
Lögreglan skoðaði aftur símaumferð Adnan.
Hún fann eitthvað sem gæti bent til þess að sá fyrrverandi hafi komist-
að því sem Adnan gerði og hugsanlega krafist greiða.
Eftir morðið var sími Adnan í sambandi við Karsudden.
Það var stutt samtal, það entist í 15 sekúndur.
Kenning okkar og saksóknarans um símtalið til Karsudden-
var að það væri einhvers konar skýrsla til fyrrverandi kærastans.
Það var tilgátan okkar, að segja að morðinu væri lokið.
Lögreglan hér segir-
að þetta er stærsta rannsókn sem hún hefur framkvæmt.
Hundruðir af yfirheyrslum og ábendingar sem streyma inn.
Málið var gríðarlega flókið.
Allir sem tóku þátt sem voru með reynslu af svona rannsóknum-
sögðu að þetta væri erfiðasta rannsókn sem þau hefðu unnið við.
Það voru svo margar greinar, það var úti um allt.
Við fengum mikið af upplýsingum frá farsímamöstrunum.
Við höfðum 30 manneskjur grunaðar um ýmsa glæpi.
Við vorum með 30 upptæka síma sem þurfti að fara í gegnum.
Þetta voru mjög miklar upplýsingar að vinna. Það var erfitt.
Uppljóstraraþátturinn birtist líka í þessum hluta-
- sem við vissum ekki um frá byrjun.
Lögreglan byrjar að handtaka stóran hóp af fólki-
sem hana grunar að gæti verið viðriðin morðið.
Þar á meðal fyrrverandi kærastann í Karsudden-
og vinina sem Adnan var í sambandi við morðnóttina.
Í fyrstu yfirheyrslunum með Adnan talaði hann mikið.
Hann var ræðinn, mjög vingjarnlegur og greiðvikinn.
En ég fann að hann var stjórnsamur.
Okkur fannst við frekar tóm þegar við fórum þaðan.
Við vissum ekki hvað hann hafði sagt. Það er frekar erfitt að útskýra það.
Ég get ekki útskýrt það. Þannig var tilfinningin.
Lögreglan spurði Adnan hvar hann var þegar glæpurinn var framinn.
Adnan sagðist hafa verið á bensínstöð að kaupa kaffi.
Hann vildi að við athugðum myndböndin.
Til að athuga fjarvistarsönnun Adnan-
gerir lögreglan öryggismyndavélar bensínstöðvarinnar upptækar.
Á myndbandinu sést Adnan kaupa kaffi.
Ég held að hann hafi gert kaupin-
því hann vildi að við vissum að hann hafði verið þarna.
19. júlí biður Adnan um aðra yfirheyrslu.
Við höfðum ekki planað að tala við hann þá, en hann vildi það.
Hann sagði að hann væri með mikilvægar upplýsingar fyrir okkur.
Hann sagði að hann hefði fengið heimsókn morðnóttina-
frá Aron sem kom með leigubíl og henti byssu á gólfið.
Adnan og kærastan hans földu vopnið nálægt sjúkrahússgarðinum.
Seinna fluttu þau vopnið til Sågmon.
Lögreglan spurði Aron hvað hann var að gera morðnóttina-
til að athuga hvort framburður hans passaði við sögu Adnan.
Var Aron viðriðinn? Hann segist ekki vera það.
Hann fór ekki þangað, hann var heima.
Hann hafði verið veikur svo hann var ekki úti þetta kvöld.
Hann var heima, hann var ekki hjá Adnan þetta kvöld,
Aron er frekar ungur strákur.
Hann passaði við lýsinguna sem við fengum í upphafi.
Aron segir okkur að hann þekkir Adnan.
Hann passaði börnin hans og fannst hann nota sig svolítið.
Han þurfti að sinna erindum fyrir Adnan.
Lögreglan vildi rannsaka hvort það sem Adnan sagði-
- um hvar vopnið var falið væri satt.
Þetta er fasteignin sem Lars bjó í á landareign móður sinnar.
Við notuðum málmleitartæki og heyrðum píp.
Svo byrjuðum við að grafa.
Hér byrjuðum við að sjá glitta í plast.
Við afhjúpuðum yfirborðið varlega til að eyðileggja ekki fingraför.
Hér hefur pokinn verið grafinn upp.
Í pokanum fundum við vopn, skotfæri-
og skothylki sem er fyrir annað vopn.
Vopnið er svipað þjónustuvopni okkar, en það er Glock.
Vopnið var sent í greiningu. Það var morðvopnið.
Það passar við skothylkin og agnirnar sem fundust í fórnarlambinu.
DNA Aron var á morðvopninu.
Þegar ákærur voru gefnar út var rannsóknin orðin risastór.
Það voru þrettán sakborningar og ýmislegar ákærur.
Aron var sakaður um að fremja morðið.
Fyrrverandi kærastinn var ákærður fyrir að falast eftir morði.
Adnan var ákærður fyrir fleiri en einn glæp.
Auk þess að falast eftir morðinu á Filip Viking-
var hann líka sakaður um að kúga móður fyrrverandi kærastans,-
nauðgun og að stofna almenningi í hættu.
Næstum ári eftir morðið á Filip Viking-
byrja réttarhöldin í héraðsdóminum í Nyköping.
Saksóknarinn upplifði snemma bakslag.
Við réttarhöldin kom í ljós-
að vitni sem höfðu gefið upplýsingar við ýmsar aðstæður-
gátu ekki munað lengur. Eða vildu kannski ekki muna.
Þau staðfestu ekki upplýsingar sem þau höfðu gefið við yfirheyrslurnar.
Adnan breytti líka því sem hann hafði sagt undir yfirheyrslu.
Þetta gerðist þegar saksóknarinn spurði Adnan-
út í samband hans við grunaða tilræðismanninn Aron.
- Þú lýstir Aron sem hermanni. - Það er ekki satt.
- Aðstoðarmanni sem gerir hluti. - Það er ekki satt.
- Er það ekki satt? - Ég man það ekki.
Þú sagðir þetta undir yfirheyrslu 19. júní.
- Án lögfræðings? - Þú baðst okkur að geyma hann.
Ég var á slæmum stað, samt yfirheyrðuð þið mig án lögfræðings.
Sumir af grunuðu morðingjunum kenndu hver öðrum um.
Allir þeirra neituðu að vera persónulega viðriðnir.
Það sem við héldum fram þegar rannsókninni var lokið-
var að sá fyrrverandi hefði fyrirskipað morðið.
Það var af abrýðisemi, hann vildi losna við Filip Viking.
Það er það sem ég sagði fyrir dómi og ég hafði sönnunargögn til að-
sanna að Filip var hræddur við fyrrverandi kærastann.
Fyrir tenginguna við Adnan, voru upplýsingar frá samverkamönnum.
Þeir sögðu að það væri samband á milli Adnan og fyrrverandi kærastans.
Við vorum með símaumferð sem mér fannst óhugnaleg.
Rétt á eftir að Adnan hitti tengilið sinn eftir morðið-
hringdi hann til Karsudden þar sem fyrrverandi kærastinn var.
Ég hef aldrei hringt þangað, maður þarf að verða samþykktur fyrst.
- Eins og í fangelsi. - Þú sagðir annað áður.
- Þú sagðist hafa hringt í Karsudden. - Það er ekki satt.
40 ára maðurinn var yfirvegaður og einbeittur alla yfirheyrsluna.
Hann hélt því staðfast fram að hann hefði gleymt hvað hann sagði áður-
- og breytti framburði sínum.
Aron var spurður hvað hann vissi um samband Adnan-
við fyrrverandi kærastann í Karsudden og morðin.
Hvað veistu um áformin um að myrða Filip Viking?
Ég get byrjað á að segja að það voru tvö tilfelli.
Það fyrra var þear Adnan sagði að hann hefði hringt til Karsudden.
Þetta kom frá honum.
Hann hringdi í fyrrverandi kærastann og talaði um Filip.
- Eitthvað annað? - Annað skiptið...
Ég sat við kirkjuna og Adnan gekk fram hjá.
Hann sagði: "Ég þarf að útrýma Filip."
Hann hefur sagt tóma vitleysu um mig hér og í yfirheyrslunum.
Þetta er maður sem hefur leikið við börnin mín.
Það er sami maður og í dag sakar mig um morð.
Adnan var sakfelldur fyrir að vera meðsekur um morð, kúgun og svik.
Hann var sýknaður af nauðgun.
Héraðsdómurinn dæmdi hann í 14 ára fangelsi.
Aron var sakfelldur fyrir morð og peningaþvætti og fékk 18 ár.
En fyrrverandi kærastinn var sýknaður í héraðsdómi.
Dómnum var áfrýjað og málið fór fyrir áfrýjunardómstólinn-
sem hafði í för með sér nýja dóma fyrir Adnan og Aron.
Dómur Adnan var lengdur um níu mánuði.
Dómnum fannst ekki næg sönnunargögn til að sakfella Aron.
Hann var sýknaður af morðákærunni.
Áfrýjunardómstóllinn taldi að við hefðum rétta fólkið-
en það var ómögulegt að segja nákvæmlega hver gerði hvað.
Ég hélt að við værum viss um hver hleypti af skotinu.
En ég er enginn dómari.
Áfrýjunardómstóllinn sagði að það væru ekki fullnægjandi ástæður,-
ekki næg sönnunargögn, fyrir að Aron væri tilræðismaðurinn.
Þetta þýðir að við erum ekki með neinn sem heldur á byssunni.
Sem þýðir að við erum með óleyst morð.
Rannsóknin er opin þar sem málið fyrnist ekki.
Við vonum að við fáum að vita einn daginn hver hélt á byssunni.
Og hvers vegna Filip var myrtur.
"Af hverju" er það sem maður vill vita til að byrja með.
Það er reyndar það mikilvægasta. Af hverju?
Ekki hver, heldur af hverju. Það er mikilvægast fyrir okkur.
Eins og staðan er, fáum við líklega aldrei að vita það.
Adnan heldur því áfram fram að hann hafi verið ranglega dæmdur fyrir-
að vera samsekur um morðið á Filip Viking og vill nýja rannsókn.
Hann neitar einnig að hafa verið uppljóstrari lögreglunnar.
Þýðandi: Stefanía Harðardóttir Iyuno-SDI Group